ddrg/super_eurlex huggingface dataset:
4.

nõuab tungivalt, et liikmesriigid säilitaksid ühenduse sidusa lähenemise kõnealusele küsimusele, et tarbijad võiksid saada täielikumat ja täpsemat teavet; on seisukohal, et kohustuslik päritolu märkimine on oluline samm sotsiaalsete ja keskkonnaalaste tootmis- ja töötlemisstandardite kohta täielikuma teabe esitamise suunas;
F.

arvestades, et uiguuri elanikkonna seas, kes on suuremalt jaolt moslemid ja kellel on kultuurisidemed Kesk-Aasiaga ning kes moodustavad Xinjiangi 20 miljonist elanikust umbkaudu poole, levib üha enam rahulolematus ja pahameel peamiselt hanidest Hiina võimudega, keda süüdistatakse usutegevuse tähelepanelikus jälgimises ja piiramises, mille ettekäändeks on nende endi rahvusrühma tööalane diskrimineerimine ja marginaliseerimises selles piirkonnas; arvestades, et inimõigustega tegelevate kohalike valitsusväliste organisatsioonide nõudmisele saata sündmuskohale sõltumatu uurimisrühm ei ole reageeritud;
M.

arvestades, et piraatlusest on saanud tulus äri, sest inimeste eest nõutakse väga suurt lunaraha, ning arvestades, et tänapäeva piraadid kasutavad kavalamaid meetodeid, nad on väga hästi relvastatud, neil on selge strateegia ning nad on võimelised kiiresti taktikat muutma;
R.

arvestades, et majandusliku sõltuvuse (mis on naiste puhul sage) kõrval peituvad olulised tegurid, mille tõttu naistest ohvrid vägivallast ei teata, ühiskonna kultuuris ja arvamuses, et naistevastane vägivald on eraasi või et naised ise on sageli sellises vägivallas süüdi;
110.

palub komisjonil tagada, et kõik tulevased tsiviilõiguse valdkonna õigusaktid koostataks nii, et neid saab kasutada on-line rakendustes, kus vaba teksti sisestamise vajadus on minimaalne; palub võtta meetmeid tagamaks, et vajaduse korral oleks olemas on-line abi kõikides ametlikes keeltes ning kättesaadavad on-line elektroonilised tõlketeenused; samamoodi, kui dokumente on vaja kätte toimetada, tuleks tagada, et dokumente saab kätte toimetada ja teateid jõustada elektronposti teel ning ka allkirju anda elektrooniliselt, ning kui on vaja suulisi ütlusi, tuleks julgustada videokonverentside kasutamist; on lisaks seisukohal, et kõikide edaspidiste ettepanekutega peaks kaasnema komisjoni põhjendatud avaldus selle kohta, et on läbi viidud e-õiguskeskkonnaga ühilduvuse kontroll;
4.

on seisukohal, et president Ortega suhtumisest on näha, et ta ei mõista ega austa demokraatiat ja õigusriigi põhimõtteid ning tavaliste põhiõiguste nagu sõnavabaduse ja poliitilise tegevuse kasutamist;
7.

tuletab meelde, et rahvusvaheline kokkulepe peaks tagama arenenud riikides kollektiivse kasvuhoonegaaside heitkoguste vähendamise vahemiku 25–40 % ülemises osas 2020. aastaks võrreldes 1990. aasta tasemega, nagu on soovitatud valitsustevahelise kliimamuutuste rühma neljandas hindamisaruandes (IPCC 4AR), ja et värskete teaduslike andmete kohaselt on vaja heitkoguseid vähendada vähemalt 40 %; nõuab, et kõnealune vähendus toimuks riigisiseselt; tuletab meelde, et ELile ja muudele arenenud riikidele tuleb seada pikaajaline eesmärk vähendada 2050. aastaks kasvuhoonegaase vähemalt 80 % võrreldes 1990. aasta tasemega; tuletab meelde, et kogu maailma kasvuhoonegaaside heitkogused peaksid hakkama vähenema hiljemalt 2015. aastaks; rõhutab, et rahvusvahelises kokkuleppes kokku lepitud vähendamiseesmärgid peavad olema kooskõlas 2 °C eesmärgi ja uusimate teaduslike arengutega; nõuab seetõttu kokkuleppe korrapärast läbivaatamist iga viie aasta järel tagamaks, et vähendamiseesmärgid on 2 °C eesmärgi saavutamiseks piisavalt ambitsioonikad ja et kõnealused eesmärgid on ka edaspidi kooskõlas uusimate teaduslike arengutega; nõuab ülemaailmse süsinikuarvestuse mehhanismi loomist;
17.

kinnitab veel kord, et toiduga kindlustatus on riikide vastutusel ning et toiduga kindlustatuse probleemide lahendamisele suunatud kavu tuleb kavandada, koordineerida, nende omanikuks olla ja neid juhtida riigi tasandil ning need peavad toetuma konsulteerimisele kõikide peamiste sidusrühmadega; rõhutab, et toiduga kindlustatus peaks olema esmatähtis ja see peaks kajastuma riiklikes programmides ja eelarvetes; rõhutab, et heal valitsemistaval peaks olema juhtiv roll ning riigi tasandil korruptsiooniga tuleb tegeleda; on arvamusel, et võitlus näljaga peab rajanema õigusel sõltumatusele toiduainetega varustamisel, mida määratletakse kui riigi või piirkonna suutlikkust oma põllumajandus- ja toidupoliitikat, -prioriteete ja -strateegiaid demokraatlikult rakendada;
H.

arvestades, et teisese tubakasuitsuga kokkupuutumise ohutut taset ei ole olemas; arvestades, et kõikidel inimestel on õigus kõrgetasemelisele tervisekaitsele ja neid tuleb kaitsta teisese tubakasuitsuga kokkupuutumise eest ning et lapsed on eriti tundlikud tubakasuitsu suhtes;
5.

palub komisjonil uurida õigusakti ettepaneku esitamise võimalust ja kui see osutub asjakohaseks, esitada 1. juuliks 2010 selline õigusakti ettepanek, mille konkreetseks eesmärgiks on pakkuda hüvitist pankrotti minevate lennuettevõtjate reisijatele ning sätestada rahaline ja halduskord, mis hõlmaks kõigi samal marsruudil lendavate ja vabu kohti omavate lennuettevõtjate ühise vastutuse põhimõtet, et tagada lennuettevõtja pankroti korral välislennujaama jäetud reisijate kodumaale toimetamine; palub komisjonil teha pakettreiside direktiivi läbivaatamisel ettepanek laiendada kodumaale toimetamise või teekonna muutmise korda nii, et see hõlmaks ka kõnealuseid reisijaid;
C.

arvestades, et 27. septembril 2009 rünnati vägivaldselt ja peksti läbi sadu Bat Nha kloostri noori buda munki ja klooster rüüstati, samal ajal kui ametivõimud ja politsei nende abipalveid ignoreerisid; arvestades, et teiste munkade suhtes, kes leidsid varju Phuoc Hue templis, kasutas politsei füüsilist vägivalda ja ahistas neid; arvestades, et valitsus ähvardab munkasid väljatõstmisega selle alusel, et nad on ilma loa või eelneva registreerimiseta hõivanud Bat Nha kloostri;
P.

arvestades, et Afganistan ei ole mitte ainult maailma juhtiv oopiumitootja ning ELi ja Venemaa Föderatsiooni heroiiniturgude suurim varustaja, vaid UNODCi hiljutise aruande järgi ka maailma üks juhtivaid kannabisetootjaid; arvestades siiski, et oopiumitootmine Afganistanis on kahe viimase aasta jooksul langenud 23 % ja võrreldes kõige suurema toodanguga 2007. aastal ühe kolmandiku võrra; arvestades, et ÜRO uimastite ja kuritegevuse vastu võitlemise büroo (UNDOC) on kindlaks teinud, et oopiumikasvatus ja mässuliste kontrolli all olevate piirkondade vahel on selge vastavus, kuid nendes Afganistani piirkondades, kus valitsus suudab paremini kontrollida seaduste täitmist, on peaaegu kaks kolmandikku põllupidajaid öelnud, et nad ei kasvata oopiumi keelu tõttu, ja arvestades, et kagus, kus ametivõimude kontroll on nõrgem, on natuke alla 40 % põllupidajatest öelnud, et nad ei kasvata mooni keelu tõttu;
D.

arvestades, et ÜRO inimõiguste nõukogu, mille liige on ka Malaisia, on võtnud vastu resolutsiooni 8/8, milles on märgitud, et kehaline karistamine võib olla samaväärne piinamisega, ja arvestades, et piitsutamine põhjustab tugevat valu ning jätab pikaajalise füüsilise ja psühholoogilise trauma;
I.

arvestades, et Euroopa Parlament on veendunud, et euro stabiilsuse tagamiseks on vaja luua alaline kriisimehhanism, ning et Euroopa Parlament nõudis Feio raportis Euroopa Valuutafondi loomist;
59.

on seisukohal, et pärast Lissaboni lepingu jõustumist on õigusliku raamistiku läbivaatamine hädavajalik ja peab kahetsusväärseks, et läbivaatamine on kavandatud alles aastateks 2012–2013; nõuab kindlalt, et kõik justiits- ja siseküsimustega tegelevad asutused peavad töötama tõhusalt ja, mis kõige tähtsam, vastutama oma tegevuse eest;
52.

rõhutab, et inimeste teavitamine arukate mõõdikute kasulikkusest on viimaste eduka leviku jaoks väga tähtis; tuletab meelde, et Euroopa Parlamendi algatusraportis „Euroopa uus digitaalne tegevuskava: 2015.eu” seatakse poliitiliseks eesmärgiks, et 50 % Euroopa majapidamistes peaks aastaks 2015 olema arukad mõõdikud; tunneb heameelt arukate mõõdikute töörühma töö üle ning palub komisjonil esitada enne 2011. aasta lõppu mitmeid soovitusi, mille eesmärk on tagada, et: — arukad mõõdikud võetakse kasutusele kolmanda energiaturu paketi ajakava kohaselt, et täita eesmärk, mille kohaselt peaks 80 % hoonetesse olema paigaldatud arukad mõõdikud aastaks 2020; — liikmesriigid lepivad 2011. aasta lõpuks kokku arukate mõõdikute ühiste funktsioonide miinimumnõuetes; — tarbijad saavad arukatest mõõdikutest kasu näiteks energiatarbe vähenemise ja abi näol, mida osutatakse madala sissetulekuga ja haavatavatele tarbijatele, ning koondamine, mis tähendab mitme lõppkasutaja koormuste ühendamist, et saada madalamat tariifi kui ühelgi kasutajal oleks võimalik saavutada iseseisvalt, on liikmesriikide turgudel lubatud ja soositud; — liikmesriigid töötavad välja ja avaldavad strateegia, et arukate mõõdikute võimalik kasu jõuaks kõigi tarbijateni, sh haavatavad ja madala sissetulekuga inimesed; — riiklikud põhivõrguettevõtjad ja reguleerivad asutused kohustuvad võtma kasutusele kasutusajast sõltuvad tariifid, et luua rahaline stiimul koormuse jagamiseks ja tarbijatepoolseks nõudluse juhtimiseks; — arukate mõõdikute osas töötatakse välja ökodisaini rakendusmeede tagamaks, et need tooted on energiatõhusad ja ei suurenda majapidamistes mittevajalikku energiatarbimist; — käimasolev ettevalmistav uuring võrku ühendatud seadmete valmisolekurežiimide kohta (mida viiakse läbi vastavalt ökodisaini direktiivile) käsitleb arukaid mõõdikuid, pidades silmas võimalikke tulevasi regulatsioone;
—

võttes arvesse komisjoni talituste 29. märtsi 2010. aasta töödokumenti „Tarbijaturgude tulemustabel – Sisetarbijad siseturul – Jaekaubanduse siseturu integratsiooni seire ja liikmesriikide tarbimiskeskkonna võrdlusuuring” („Consumer Markets Scoreboard – Consumers at Home in the Internal Market – Monitoring the integration of the retail Internal Market and Benchmarking the Consumer Environment in Member States”) (SEK(2010)0385);
8.

on arvamusel, et USAs vastu võetud nn konfliktmineraalide seadus (Conflict Minerals Law) kujutab endast olulist sammu võitlemisel mineraalide ebaseadusliku kasutamise vastu Aafrikas, millega kaasnevad kodusõjad ja konfliktid; on seisukohal, et komisjon ja nõukogu peaksid esitama sarnaseid ettepanekuid, et tagada ELi turule imporditud mineraalide päritolu jälgitavus, võttes samas arvesse mäetööstuse läbipaistvuse algatust;
J.

arvestades, et tehingute suuruse vähenemine on vähendanud turuosaliste suutlikkust konkreetsel turul koheselt suuri korraldusi täita ja et soov vältida suurte tehingute turumõju on edendanud anonüümsete kauplemisplatvormide kasutamise (dark-pool trading) levikut; arvestades, et Euroopa Majanduspiirkonnas organiseeritud turgudel teostatavate aktsiatehingute kogumahust vähem kui 10 % puhul kasutatakse MiFIDis sätestatud kauplemiseelse läbipaistvuse nõudest vabastamist (CESR/10-394); arvestades, et nimetatud nõuetest vabastamine võimaldab kasutada anonüümsetel kauplemisplatvormidel kauplemist, mis on anonüümsete börsiväliste tehingutega võrreldes läbipaistvam ja paremini reguleeritud võimalus, kuid arvestades, et börsiväliste tehingute (sh maaklerite ristumisvõrgustike) piisava reguleerimise puudumine annab konkurentsieelise börsivälistele tehingutele ja soodustab anonüümse kauplemise levikut, mis kahjustab turu üldist läbipaistvust; arvestades, et praegu ei kohaldata kauplemiseelse läbipaistvuse nõuet koguarvestuses ligi pooltele tehingutest, kuid pooled börsivälised tehingud on mahult väiksemad, kui turul tavapärane, ega vaja seetõttu kaitset turumõju vastu;
35.

on seisukohal, et ELi KBRT-julgeoleku tegevuskava ennetamise osa tuleks muuta selliselt, et sellega tagataks keemiatööstuses ohtlike kemikaalide asendamine sobivate vähemohtlike alternatiividega, kui niisugune asendamine on teaduslikult, tehnoloogiliselt ja keskkonnaalaselt võimalik ning see suurendab selgelt julgeolekut; tunnistab, et niisugune asendamine võib põhjustada majanduslikke kulusid ja et need võivad mõjutada asjaomaseid tööstusharusid, kui nõuab tungivalt, et EL, liikmesriigid ja erasektor seaksid ELi kodanike ohutuse esikohale; soovitab sellega seoses luua konkreetse seose kehtiva REACHi määrusega (24), mida tegevuskavas komisjoni esildatud versioonis ka õigustatult tehti; kutsub komisjoni üles viima läbi uuringu REACHi määruse rakendamise kohta selles osas;
9.

märgib, et mitmetasandilise valitsemise puhul on otsustavaks teguriks detsentraliseeritud edastusmehhanismid; arvestades lihtsustamise vajadust, nõuab tungivalt, et liikmesriigid ja piirkonnad tegevusprogrammi rakendamise volitused osaliselt edasi delegeeriksid, kui see on asjakohane, ning eelkõige kasutaksid paremini üldisi toetusi; kutsub neid üles võtma vajalikke seaduslikke ja eelarvelisi detsentraliseerimismeetmed, et võimaldada mitmetasandilise valitsemissüsteemi tõrgeteta toimimist, ning järgida partnerluse ja subsidiaarsuse põhimõtet; rõhutab, et on vaja rohkem kaasata piirkondlikke ja kohalikke asutusi, eriti neid, kellel on seadusandlik võim, kuna nemad tunnevad kõige paremini oma piirkonna võimalusi ja vajadusi ning võivad seetõttu aidata kaasa ühtekuuluvuspoliitika paremale teostamisele;
7.

juhib tähelepanu asjaolule, et teadus-, arendus- ja innovatsiooni- ning ühtekuuluvuspoliitika vahelise sünergia suurendamise abil on võimalik tulla paremini toime ELi 2020. aasta strateegia väljakutsetega; rõhutab, et ühtekuuluvuspoliitikal peab olema oluline roll ELi 2020. aasta strateegia rakendamises, kuna see edendab struktuurimuutust kogu Euroopas ning toetab olulisi investeerimisprioriteete kõigil tasanditel, nii kohalikul, piirkondlikul, riiklikul kui ka piiriülesel, tagades sotsiaalse, majandusliku ja territoriaalse ühtekuuluvuse; juhib siiski tähelepanu asjaolule, et kuigi ühtekuuluvuspoliitika prioriteedid peaksid olema kooskõlas ELi 2020. aasta strateegia eesmärkidega, peab see jääma iseseisvaks poliitikaks, mis on võimeline arvestama piirkondlikke iseärasusi ning toetama nõrgemaid ja kõige enam abi vajavaid piirkondi nende sotsiaal-majanduslike raskuste ja ebasoodsate looduslike tingimustega toimetulekul ning erinevuste vähendamisel; on seisukohal, et juba kasutusel olevate ühtekuuluvuspoliitika suuniste järjepidevuse tagamine säilitaks teadus- ja arendustegevuse ning innovatsiooni piirkondliku mõõtme ja looks töökohti innovaatilistes sektorites;
E.

arvestades, et Doonau piirkond on oluline kokkupuutepunkt ELi ühtekuuluvuspoliitika programmide, Euroopa naabruspoliitikas osalevate riikide ja võimalike kandidaatriikide jaoks mõeldud programmide vahel ning see on seetõttu piirkond, kus on võimalik arendada tõhustatud sünergiat ELi eri poliitikavaldkondade vahel: ühtekuuluvus-, transpordi-, turismi-, põllumajandus-, kalandus-, majandus- ja sotsiaalse arengu poliitika, energia-, keskkonna-, laienemis- ja naabruspoliitika;
E.

arvestades, et see veresaun, milles hukkus suurim arv ajakirjanikke, kes kogu maailmas on ühe intsidendi käigus hukkunud, andis šokeerival viisil teada, kui suure mõjuvõimu on saanud Filipiinidel kohalikud sõjapealikud, kui laialdaselt on levinud julgeolekujõudude korruptsioon ja kui karistamatud on kõige julmemate kuritegude toimepanijad;
D.

arvestades, et Euroopa Liit on korduvalt väljendanud oma pühendumust mõtte-, südametunnistuse- ja usuvabadusele ning rõhutanud, et valitsuste kohustus on tagada need vabadused kõikjal maailmas;
1.

on arvamusel, et Cotonou lepingu teise muutmisega peaks kaasnema selle kohandamine vastavalt hiljutistele ja praegustele kriisidele, mille hulka kuuluvad kliimamuutused, kiiresti kerkivad toiduainete ja nafta hinnad, rahanduskriis ja sügav vaesus Aafrikas; on veendunud, et nende kriiside põhjustega tegelemine ei ole vabatahtlik valik, vaid hädavajadus;
N.

arvestades, et EL on Hiina suurim kaubanduspartner ja suurim investor Hiinas ning et Hiina on ELi suuruselt teine kaubanduspartner, ning arvestades, et kaubandus- ja majandussuhted on jätnud varju demokraatlike reformide, inimõiguste ja õigusriigi põhimõtte austamise küsimuse;
G.

arvestades, et uue põhiseaduse alusel ei ole Aung San Suu Kyil, Rahvusliku Demokraatialiiga (NLD) juhil ja Nobeli rahupreemia laureaadil võimalik kandideerida avalikule ametikohale; arvestades, et mõned opositsiooniparteid ja etnilised vähemusrühmad on teatanud, et nad boikoteerivad valimisi, ning et NLD ei tunnista nende tulemusi, kui neile ei eelne dialoog põhiseaduse läbivaatamise teemal;
Q.

arvestades, et praegu puuduvad selle nähtuse kohta täpsed andmed ning tundub, et olemasolevad arvud ei kajasta selle ulatust täiel määral, sest seda liiki kuriteod pannakse toime n-ö põranda all ning need jäävad sageli avastamata või siis kvalifitseeritakse neid valesti; arvestades, et vaja on täpsemalt uurida, kuidas inimkaubandus toimub, kes on selle korraldajad, kuidas nõudmine mõjutab pakkumist nende teenuste osas, mida inimkaubanduse ohvrid osutavad, kes on need inimesed, kes langevad inimkaubanduse ohvriks ja miks see nendega juhtub, ning kuidas saaks inimkaubandusega seonduvat nõudlust pärssida; arvestades, et liikmesriikide ja kolmandate riikide koostööd ja teabevahetust on vaja tõhustada;
L.

arvestades, et valdav osa elanikkonnast peab läbi ajama vähem kui ühe dollariga päevas, et 7 000 last kannatavad tõsise alatoitumuse all ning et olukord on alates poliitilise kriisi algusest halvenenud;
6.

tunneb ka kahetsust, et EL ei suutnud arengumaadele kliimamuutuse vastase võitluse jaoks antavate rahvusvaheliste avalike vahenditega seotud varasemate konkreetsete kohustuste abil tekitada usku läbirääkimistesse, et ajutistes töörühmades suuremat edu saavutada; kutsub ELi ka üles selgitama oma seisukohta seoses sellega, et Kyoto protokolli teine kohustusperiood sõltub Ameerika Ühendriikide sarnastest kohustustest mingi muu õigusliku vahendi alusel, ning tagama, et lubatud koguse ühikute (AAU) ülejääk või maakasutuse, maakasutuse muutuste ja metsanduse arvepidamise (LULUCF) rahvusvahelised eeskirjad ei kahjusta tema keskkonnaeesmärkide saavutamist;
28.

on rahul, et avalike hangete valdkonnas on loodud vajalik institutsiooniline struktuur, mis teeb avalike hangete poliitika juhtimise palju sidusamaks ja koordineeritumaks; nõuab siiski tungivalt, et Horvaatia ametivõimud parandaksid veelgi hankeid korraldavate asutuste suutlikkust, et rakendada tõhusalt ja läbipaistvalt avalikke hankeid käsitlevaid õigusakte ning oluliselt vähendada eeskirjade rikkumise ohtu, sealhulgas pettust, sest avalikud hanked on peamine korruptsiooni allikas; kutsub Horvaatia ametivõime üles võtma meetmeid, et parandada kontrolli lepingute ettevalmistamise ja tegeliku täitmise üle;
J.

arvestades, et 2010. aasta jaanuaris andis president Chávez käsu katkestada RCTV Internationali (RCTV-I) ja teiste kaabel- ja satelliitkanalite (TV Chile, Ritmo Son, Momentum, America TV, and American Network) edastamine pärast seda, kui nimetatud kanalid ei edastanud presidendi ametlikku kõnet Perez Jimenezi kukutamise 52. aastapäeva puhul; arvestades, et kaks neist – America TV and RCTVI – on endiselt keelatud;
A.

arvestades, et Jeemeni üldine poliitiline, julgeolekualane ja sotsiaal-majanduslik olukord on pikka aega halvenenud ning see on tekitanud rahvusvahelises üldsuses tõsist muret;
50.

nõuab, et Türgi toimiks pragmaatiliselt ja teeks kõik endast oleneva, et tagada edu Küprose kreeka ja türgi liidrite vahelistel läbirääkimistel, mis on nüüdseks jõudmas otsustavasse järku; märgib, et see on võib-olla viimane võimalus, leidmaks saare pikaajalisele lõhestatusele lahendust; tunneb heameelt selle üle, et ÜRO peasekretär tunnustas Küprose kahe kogukonna liidrite hr Christofiasi ja hr Talati otsusekindlaid jõupingutusi tervikliku lahenduse saavutamiseks;
F.

arvestades, et aastakümneid kestnud poliitiline ebastabiilsus oli juba enne maavärinat nõrgendanud valitsusasutusi ja riigi suutlikkust osutada põhilisi avalikke teenuseid, ning arvestades, et maavärina tekitatud kahjustused on halvanud riigi suutlikkuse vastata aktiivselt abipüüdlustele ja see on olukorda veelgi halvendanud;
6.

avaldab ametivõimudele tunnustust selle eest, et presidendi- ja kohalikud valimised viidi läbi oluliselt paremini kui 2008. aasta parlamendivalimised; märgib rahuloluga, et need valimised vastasid enamikule rahvusvahelistele standarditele ja kutsub valitsust üles jätkama ka ülejäänud OSCE/ODIHR soovituste rakendamist, eeskätt ajakohastades valijate registri, tagades erakondade ja kandidaatide võrdse juurdepääsu meediale ja rakendades täielikult kampaaniate rahastamist käsitlevad sätted; rõhutab, et on teatatud mitmetest juhtumitest, kus valijatele – eriti avalikele teenistujatele – avaldati survet ja neid hirmutati, ning nende juhtumitega tuleb tegeleda; on rahul asjaoluga, et mõned rikkumiste toimepanijad on kohtu ette toodud ja loodab, et ka ülejäänud rikkumisi uuritakse ning nende toimepanijad tuuakse kohtu ette;
22.

tuletab Iraani ametivõimudele meelde, et kasulike suhete loomiseks ELiga peab Iraan tagama peamised inimõigused ning demokraatia põhimõtete, sõnavabaduse ja õigusriigi austamise, sest see on eeltingimuseks kõikidele riikidele, kellel on ELiga poliitilised ja majanduslikud suhted; rõhutab, et kaubandus- ja koostöölepingu võimalik sõlmimine Iraani ja ELi vahel sõltub nimetatud väärtuste austamisest, ÜRO Julgeolekunõukogu ja IAEA resolutsioonide täielikult täitmisest Iraani poolt ning objektiivsete garantiide andmisest, et Iraani tuumaprogramm on rahumeelse iseloomuga ning Iraan on lakanud terrorismi toetamast;
H.

arvestades, et CITESiga hõlmatud liigid on kantud CITESi lisadesse nende kaitsestaatuse alusel ja selle tõttu, et neid ohustab või võib ohustada kauplemine; arvestades, et CITESi I lisa sisaldab väljasuremisohus olevaid liike, mille puhul on rahvusvaheline kauplemine keelatud; arvestades, et CITESi II lisa sisalda b liike, millega kauplemist tuleb kontrollida, et vältida nende püsimajäämist ohustavat kasutamist; arvestades, et CITESi III lisa sisaldab liike, mis on kaitse all vähemalt ühes riigis, kes on palunud muudelt CITESi osalistelt abi kaubanduse kontrollimisel;
28.

on sellega seoses seisukohal, et suure vaevaga saavutatud komisjoni naissoost volinikukandidaatide osakaal (33 % kõigist volinikest) on kõigest miinimum; on seisukohal, et komisjoni koosseis peaks peegeldama paremini Euroopa elanikkonna mitmekesisust, sealhulgas soolist aspekti; kutsub liikmesriike üles esitama tulevikus kaks eri soost kandidaati, et lihtsustada rahvast paremini esindava komisjoni moodustamist;
B.

arvestades, et munakanade heaolu käsitleva direktiiviga (1999/74/EÜ) keelatakse alates 1. jaanuarist 2012 munakanade pidamine täiustamata puurides, ning arvestades, et EU-15 liikmesriikidel ja tootjatel on nimetatud ajahetkeks olnud aega rohkem kui 12 aastat ning EU-10 ja EU-2 tootjatel on olnud alates laienemisest vastavalt kaheksa ja viis aastat aega, et tagada õigusaktide järgimine;
F.

arvestades, et ÜRO peasekretäri eriesindaja on kinnitanud, et Côte d’Ivoire’i presidendivalimised toimusid nõuetekohaselt ning et sõltumatu valimiskomisjoni avaldatud tulemused väljendavad Côte d’Ivoire’i kodanike tahet, ja on kuulutanud valimiste võitjaks hr Ouattara;
1.

kordab taas, et seksuaalne sättumus on küsimus, mis on seotud isiku õigusega eraelule ja see on tagatud inimõigusi käsitleva rahvusvahelise õigusega, mille kohaselt tuleks kaitsta võrdõiguslikkust ja mittediskrimineerimist ning samas tagada sõnavabadus;